Aidipsós

Aidipsós (; myös Edipsós) on Kreikan kylä sekä samanniminen Istiaía-Aidipsóksen kunnan kunnallisyksikkö (Δημοτική Ενότητα Αιδηψού, Dimotikí Enótita Aidipsoú) ja entinen itsenäinen kunta. Se sijaitsee Euboian alueyksikössä Keski-Kreikan alueella. Koko kunnallisyksikön väkiluku on 6 141 ja varsinaisen Aidipsóksen kylän väkiluku 1 249 (vuonna 2011).

Aidipsóksen kylä sijaitsee Euboian saaren luoteisosassa Pohjoisen Euboianlahden rannalla. Aidipsóksen kunnallisyksikkö käsittää Istiaía-Aidipsóksen kunnan länsiosan aivan saaren luoteiskärkeä lukuun ottamatta. Kunnallisyksikön suurin asutus on Loutrá Aidipsoún kaupunki vain pari kilometriä Aidipsóksen kylästä etelään. Kylä on perinyt nimensä Loutrá Aidipsoún paikalla sijainneelta antiikin ajan Aidepsoksen kaupungilta.

Aidipsós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Istiaía-Aidipsóksen kunnaksi yhdessä Artemísion, Istiaían, Lichádan ja Oreoín kanssa, jolloin se muuttui uuden kunnan kunnallisyksiköksi.

Kunnallisyksikön osat 

Aidipsóksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:

Lähteet

Aiheesta muualla 

Istiaía-Aidipsós
Keski-Kreikan entiset kunnat
Keski-Kreikan kylät